stanford-oval/wikipedia huggingface dataset:
פרלוד לחולית
קדימונים לסדרת חולית של פרנק הרברט

האירועים בתחילת טרילוגיית פרלוד לחולית מתרחשים כשלושים וחמש שנים לפני תחילת האירועים בחולית. הטרילוגיה נותנת הרבה מידע על דמויות רבות המופיעות בסדרה של פרנק הרברט. בעוד שחלק מן המידע המוצג בטרילוגיה תואם למידע שניתן בספריו של פרנק הרברט, חלק ממנו סותר אותו ישירות.
הטרילוגיה מציגה את עברן של דמויות רבות. הברון ולדימיר הארקונן, דנקן איידהו וגורני האלק המשועבדים אצל ההארקוננים, הדוכס לטו אטריידיס הצעיר, הגבירה ג'סיקה בתור מתלמדת במסדר בנות גשרית, שאדם הרביעי בצעירותו ועוד.
הטרילוגיה תורגמה לעברית על ידי דורית לנדס.
ביקורות

הטרילוגיה זכתה לשיווק רחב והובילה ליצירת דור חדש של מעריצי חולית. עם זאת, קוראים רבים, בעיקר אלה שקראו את הסדרה של פרנק הרברט, ביקרו את הסדרה לרעה. רבים טוענים כי כתיבתם של בריאן הרברט וקווין ג'יי. אנדרסון אינה עמוקה ופילוסופית כמו כתיבתו של פרנק הרברט, וכי הסתירות בין הקדימונים לסדרה המקורית מפריעים.
פרנץ וילהלם, נסיך פרוסיה

| --- | --- |

 לידה:  3 בספטמבר 1943 (בן 81) גרינברג בשלזיה, גרמניה הנאצית גרמניה הנאצית 
 שם מלא:  פרנץ וילהלם ויקטור כריסטוף שטפן, נסיך פרוסיה
 מדינה:  גרמניה 
 בת זוג:  מריה ולדימירובנה, הנסיכה הגדולה של רוסיה
 
פרנץ וילהלם, נסיך פרוסיה (בגרמנית: Franz Wilhelm von Preußen; ‏ נולד ב-3 בספטמבר 1943), הוא איש עסקים גרמני ונסיך לבית הוהנצולרן הפרוסי, שהיה נשוי למריה ולדימירובנה, הנסיכה הגדולה של רוסיה - הטוענת לראשות בית רומנוב הרוסי.
ביוגרפיה

פרנץ וילהלם נולד ב-3 בספטמבר 1943 בגרינברג בשלזיה, לקרל פרנץ, נסיך פרוסיה, שהיה נכדו של וילהלם השני, קיסר גרמניה, ואשתו הראשונה הנרייטה, נסיכת שנאייך-קרולאט, בתם של יוהאן גאורג, נסיך שנאייך-קרולאט והרמינה, נסיכת רויס-גרייץ. יחד עם פרנץ וילהלם נולד גם אח תאום - פרידריך כריסטיאן, נסיך פרוסיה, אולם הוא מת כעבור 3 שבועות. בשנת 1946 התגרשו הוריו, ואביו התחתן עוד פעמיים נוספות.
פרנץ וילהלם למד משפטים ומינהל עסקים באוניברסיטאות של מיינץ ופרנקפורט, ולאחר מכן עבד בחוץ לארץ במשך תקופה. ב-22 בספטמבר 1976 התחתן פרנץ וילהלם במדריד עם מריה ולדימירובנה, הנסיכה הגדולה של רוסיה, בתו של ולדימיר קירילוביץ', הנסיך הגדול של רוסיה. פרנץ וילהלם קיבל את התואר "מיכאיל פאבלוביץ', הנסיך הגדול של רוסיה", ובשנת 1981 נולד לזוג בנם היחיד גאורגי מיכאילוביץ', הנסיך הגדול של רוסיה. בשנת 1982 נפרדו השניים, ובשנת 1986 הם התגרשו, ופרנץ וילהלם ויתר על תוארו הרוסי.
בשנת 1984 התיישב פרנץ וילהלם במדריד, שם עבד כבנקאי השקעות וכיזם נדל"ן. בשנת 2002 ייסד פרנץ וילהלם יחד עם תאודור טאנצן את חברת הפיתוח "פרינץ פון פרוסן", המשחזרת מבנים ישנים בגרמניה. בשנת 2004 רכש פרנץ וילהלם במימון קבוצת משקיעים, את "תעשיות הפורצלן המלכותי, ברלין", והציל אותה מחדלות פירעון.
פרנץ וילהלם זיבר

| --- | --- |
 לידה:  30 במרץ 1789 פראג, ממלכת בוהמיה 
 פטירה:  17 בדצמבר 1844 (בגיל 55) פראג 
 ענף מדעי:  בוטניקה, גאוגרפיה
 מקום מגורים:  אוסטריה
 
פרנץ וילהלם זִיבֶּר (לעיתים סִיבֶּר; Franz Wilhelm Sieber;‏ 30 במרץ 1789, פראג – 17 בדצמבר 1844, שם) היה בוטנאי ואספן טבע אוסטרי שסייר במסגרת מחקריו לאירופה, המזרח התיכון, דרום אפריקה ואוסטרליה.
חייו

לאחר 5 שנות למידה בגימנסיה, שבמהלכן גילה כישרון רב בתחומי האמנויות הגרפיות, ארכיטקטורה והנדסה, התמקד זיבר בלימודי הטבע, ובייחוד תחום הבוטניקה.
זיבר ערך מספר מסעות מחקר לאיטליה, כרתים, יוון, מצרים וארץ ישראל. מעל אלו, בולט מסע שארך שנתיים לאוסטרליה, מאוריציוס ודרום אפריקה, שבו אסף, פרט לצמחים, גם בעלי חיים ופרטים אתנוגרפיים.
עם הזמן, הלכו התנהגותו ופרסומיו לבלתי-יציבים; הוא נקלע באופן עקבי לריבים ומחלוקות עם הרשויות, ונחשב ל'מופרע'. הוא הופיע בפני מכובדי העיר פראג וטען שביכולתו לרפא כלבת, ולכן דרש תמיכה כספית. עד מהרה אושפז בבית החולים לחולי נפש בפראג, שם עברו 14 השנים האחרונות בחייו, עד מותו בגיל 55.
צמחים הנקראים על שמו

הקיצור Sieber המובא לאחר שם מין צמח, מציין שזיבר היה זה שהגדירו לראשונה.
צמחים רבים נקראו על שמו, בהם מין של שום, אקליפטוס, ועוד. מינים הנקראים על שמו ומופיעים בארץ ישראל:
הסוג סיברה (Sibera) ממשפחת המורכבים, המיוצג בארץ על ידי המין הנדיר סיברה ננסית המופיע בחרמון.
המין הנדיר תלת-מלען ארוך (Aristida sieberiana) הגדל במישור החוף של ישראל.
קדד סיבר (Astragalus sieberi) בן-שיח מדברי.
ראו גם

מפת זיבר - ירושלים וסביבותיה הקרובות
פרדי לואיס

| --- | --- |

 לידה:  1 ביולי 1943 (בן 81) הנטינגטון, וירג'יניה המערבית, ארצות הברית
 עמדה:  רכז
 גובה:  1.83 מטרים
 מכללה:  מכללת מזרח אריזונה אוניברסיטת המדינה של אריזונה
 דראפט:  בחירה מספר 88, 1966 סינסינטי רויאלס
 קבוצות כשחקן
 1966–1967 1967–1974 1974 1974–1976 1976–1977:  סינסינטי רויאלס אינדיאנה פייסרס ממפיס סאונדס ספיריטס אוף סנט לואיס אינדיאנה פייסרס
 הישגים כשחקן
 3 זכיות באליפות ה-ABA‏ (1970, 1972, 1973) זכייה ב-MVP של פלייאוף ה-ABA‏ (1972) 4 בחירות למשחק האולסטאר של ה-ABA‏ (1968, 1970, 1972, 1975) זכייה ב-MVP של משחק האולסטאר (1975) בחירה לקבוצת כל הזמנים של ה-ABA
 
פרדריק "פרדי" לואיס (באנגלית: Frederick "Freddie" Lewis; נולד ב-1 ביולי 1943) הוא כדורסלן עבר אמריקאי, אשר שיחק בליגות ה-NBA וה-ABA בין השנים 1966–1977. במהלך 9 עונותיו ב-ABA זכה ב-3 אליפויות כשחקן אינדיאנה פייסרס, נבחר 4 פעמים להשתתף במשחק האולסטאר, ורשם ממוצעים כוללים של 17.0 נקודות, 4.2 אסיסטים ו-3.9 ריבאונדים למשחק.
בשנת 1997 נבחר לאחד מ-30 חברי קבוצת כל הזמנים של ה-ABA, אשר פורסמה לרגל חגיגות 30 שנה להקמת הליגה. לואיס ניצב במקום השישי בתולדות ה-ABA בסך נקודות (11,660), ובמקום הרביעי בסך אסיסטים (2,883). אחד משישה שחקנים אשר השתתפו בכל 9 העונות של ליגת ה-ABA.
קריירת מכללות

לואיס נולד בעיר הנטינגטון שבווירג'יניה המערבית, וגדל במקיספורט אשר בפנסילבניה. בשנת 1962 החל ללמוד במכללת מזרח אריזונה הצנועה, ושנתיים לאחר מכן עבר לאוניברסיטת המדינה של אריזונה. בשתי עונותיו בקבוצת הכדורסל של "אריזונה סטייט" קלע 13.8 ו-22.7 נקודות בממוצע למשחק, בהתאמה.
קריירה מקצועית

בדראפט ה-NBA‏ 1966 נבחר לואיס בבחירה ה-88 (סיבוב עשירי), על ידי סינסינטי רויאלס. בעונתו היחידה בסינסינטי קלע 4.7 נקודות בממוצע למשחק, כמחליפו מהספסל של אוסקר רוברטסון.
בדראפט ההרחבה של שנת 1967 נבחר על ידי סן דייגו רוקטס, אך משלא זכה לחוזה בקבוצה הצטרף לאינדיאנה פייסרס מליגת ה-ABA. לאורך תקופתו באינדיאנה היה אחד משחקניה המובילים, לצידם של מל דניאלס, רוג'ר בראון, ג'ורג' מקגיניס ובוב נטוליקי. כבר בעונתו הראשונה הצטיין עם 20.6 נקודות בממוצע למשחק, ונבחר להשתתף במשחק האולסטאר. בעונת 1969/1970 השתתף בשנית במשחק האולסטאר, וזכה עם הפייסרס באליפות ה-ABA הראשונה של המועדון, לאחר שגברו על לוס אנג'לס סטארס בסדרת הגמר. בשנת 1972 נבחר פעם נוספת למשחק האולסטאר, והוביל את אינדיאנה לזכייה השנייה באליפות ה-ABA, לאחר שגברה על ניו יורק נטס בסדרת הגמר. לאורך סדרת הגמר היה לואיס הקלעי המוביל של קבוצתו, עם ממוצע של 22.8 נקודות למשחק, ובסיומה זכה בתואר ה-MVP של הפלייאוף. בעונת 1972/1973 גברו הפייסרס בסדרת הגמר על קנטקי קולונלס, ובכך זכו באליפות שנייה ברציפות ושלישית בסך הכול.
בקיץ 1974 עבר לשחק בקבוצת ממפיס סאונדס, וכבר לאחר 6 משחקים הועבר בטרייד לספיריטס אוף סנט לואיס. עד לסיום עונת 1974/1975 קלע שיא קריירה של 22.6 נקודות בממוצע למשחק, לצד מרווין בארנס ומוריס לוקאס. במשחק האולסטאר של אותה עונה, בו השתתף בפעם הרביעית בקריירה, זכה בתואר ה-MVP לאחר שקלע 26 נקודות ומסר 10 אסיסטים.
באוגוסט 1976, לאחר כשנה וחצי בסנט לואיס, חזר לשחק באינדיאנה פייסרס, אשר עברה באותה עונה לשחק ב-NBA. עד לסיום עונת 1976/1977 קלע 7.0 נקודות למשחק, בטרם פרש ממשחק.
הערות שוליים

↑  סטטיסטיקות הקריירה של לואיס ב-NBA וב-ABA, באתר basketball-reference.com
↑  הקלעים המובילים בתולדות ה-NBA וה-ABA, באתר basketball-reference.com
↑  מוסרי האסיסטים המובילים בתולדות ה-NBA וה-ABA, באתר basketball-reference.com
↑  סטטיסטיקות המכללות של לואיס, באתר sports-reference.com
↑  רשימת הנבחרים בדראפט 1966, באתר basketball-reference.com
↑  רשימת נבחרי דראפט ההרחבה 1967, באתר basketball-reference.com
↑  נתוני סדרת הגמר בין הפייסרס לנטס, באתר basketball-reference.com
↑  סטטיסטיקות משחק אולסטאר ה-ABA לשנת 1975, באתר basketball-reference.com
פרנץ וילהלם זייוורט

| --- | --- |

 לידה:  9 במרץ 1894 קלן 
 פטירה:  3 ביולי 1933 (בגיל 39) קלן, גרמניה הנאצית 
 זרם באמנות:  קונסטרוקטיביזם, Figurative Constructivism 
 
פרנץ וילהלם זייוורט (בגרמנית: Franz Wilhelm Seiwert; 9 במרץ 1894 –  3 ביולי 1933) היה צייר ופסל גרמני שהשתייך לזרם הקונסטרוקטיביסטי.
ביוגרפיה

זייוורט נולד בקלן. נכווה קשה ב-1901, בהיותו בן שבע, במהלך טיפול רנטגן ניסיוני. כתוצאה מכך חי בפחד מתמיד שחייו יהיו קצרים.
למד מ-1910 עד 1914 בבית הספר לאמנויות ולאומנויות של קלן. ב-1919 הוא פגש במקס ארנסט ונטל חלק בפעילויות דאדאיסטיות. הוא הוזמן להציג בתערוכת דאדא גדולה בקלן אבל חזר בו ברגע האחרון.
תערוכת היחיד הגדולה הראשונה שלו הייתה בקלן ב-Kunstverein (אגודת האמנים) ב- 1923 ובאמצע שנות ה-20 הוא היה מנהיגה של "קבוצת אמנים פרוגרסיביים" שביקשו ליישב קונסטרוקטיביזם עם ריאליזם בזמן שהם מביעים דעות פוליטיות רדיקליות. ב-1929 יסד את כתב העת "a-z", כתב עת לאמנות פרוגרסיבית.
כשהיטלר עלה לשלטון ב-1933 נמלט זייוורט, באופן זמני, לאזור שבע הגבעות (Siebengebirge); אך בריאותו הידרדרה במהירות וחבריו יעצו לו לחזור לקלן, שם נפטר ב-3 ביולי 1933.
לקריאה נוספת

Michalski, Sergiusz (1994). New Objectivity. Cologne: Benedikt Taschen. ISBN 3-8228-9650-0
Spies, Werner and John William Gabriel (1991). Max Ernst collages: the invention of the surrealist universe. New York: Abrams. ISBN 0-8109-3251-2
הערות שוליים

1 2 3  Michalski 1994, p. 218
| --- | --- |
בקרת זהויות :  NLI: 987007507971705171  PLWABN: 9810593213305606  GND: 118612972  ISNI: 0000 0000 6677 0922  LCCN: n78024710  NKC: xx0072095  NTA: 068383142  RKD: 71860  SNAC: w6cz4h5v  SUDOC: 129295566  ULAN: 500017381  VIAF: 45095347   WorldCat (עם VIAF): 45095347 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
פרדי נגד ג'ייסון

| --- | --- |

 בימוי:  רוני יו 
 הופק בידי:  שון ס. קנינגהאם
 תסריט:  תסריט: דמיאן שאנון מארק סוויפט דמויות: וס קרייבן ויקטור מילר
 עריכה:  מארק סטיבנס
 שחקנים ראשיים:  מוניקה קינה קלי רולנד ג'ייסון ריטר כריס מרקט לוכלין מונרו רוברט אנגלונד
 מוזיקה:  גרים רוול 
 צילום:  פרד מרפי 
 מדינה:  ארצות הברית 
 חברת הפקה:  New Line Cinema's House of Horror 
 חברה מפיצה:  ניו ליין סינמה
 שיטת הפצה:  וידאו על פי דרישה 
 הקרנת בכורה:  15 באוגוסט 2003
 משך הקרנה:  97 דק' 
 שפת הסרט:  אנגלית 
 סוגה:  splatter film, סרט נעורים, סרט סלאשר, קרוסאובר 
 תקציב:  $30,000,000
 הכנסות:  $114,908,830
 הכנסות באתר מוג'ו:   freddyvsjason
 סרט קודם:  ג'ייסון אקס הסיוט החדש של וס קרייבן
 סרט הבא:  יום שישי ה-13 סיוט ברחוב אלם
 דף הסרט ב־IMDb
 
פרדי נגד ג'ייסון (באנגלית: Freddy vs. Jason) הוא סרט אימה משנת 2003 שבוים על ידי רוני יו. הסרט הוא קרוס-אובר בין סדרת הסרטים סיוט ברחוב אלם ויום שישי ה-13, כסרט השמיני והאחד עשר בשתי הסדרות בהתאמה, אשר מעמת בין שתי דמויותיהן הראשיות - פרדי קרוגר וג'ייסון וורהיס.
עלילת הסרט מתרחשת אחרי פרדי מת: הסיוט האחרון וג'ייסון הולך לגיהנום: יום שישי האחרון, אבל לפני ג'ייסון אקס.
צוות שחקנים

| שם השחקן/ית | שם הדמות | הערות | גורל הדמות |
| --- | --- | --- | --- |
| רוברט אנגלונד | פרדי קרוגר |  |  |
| קן קירזינגר | ג'ייסון וורהיס |  |  |
| מוניקה קינה | לורי קמפבל |  |  |
| ג'ייסון ריטר | ויל רולינס |  |  |
| קלי רולנד | קיה ווטרסון |  | נחתכה בחזה על ידי ג'ייסון |
| קת'רין איזבל | גיב |  | שופדה בבטן עם מוט ברזל על ידי ג'ייסון |
| כריס מרקט | צ'ארלי לינדרמן |  | שופד על וו תלייה על ידי ג'ייסון |
| ברנדן פלטשר | מארק דייוויס |  | גבו נשרף ופניו נחתכו על ידי פרדי |
| טום באטלר | ד"ר קמפבל |  |  |
| לוכלין מונרו | הסגן סקוט סטאבס |  | התחשמל על ידי ג'ייסון |
| קייל לבין | ביל פריבורג |  | נחתך לחצי על ידי ג'ייסון |
| זאק ווארד | בובי דייוויס |  |  |
| פאולה שו | פמלה וורהיס |  |  |
| גארי צ'אלק | שריף ויליאמס |  |  |
| ג'סי האטץ' | טריי |  | נדקר בגב על ידי ג'ייסון |
| דייוויד קופ | בלייק |  | ראשו נערף על ידי ג'ייסון |
| אודסה מונרו | הת'ר |  | שופדה בבטן על ידי ג'ייסון |
הערות שוליים

↑  IGN Interview with Todd Farmer and film promotion interview with Ken Kirzinger
| סדרת סרטי יום שישי ה-13 |
| --- | --- | --- |
| סרטים | יום שישי ה-13 (1980) • יום שישי ה-13 חלק 2 (1981) • יום שישי ה-13 חלק 3 (1982) • יום שישי ה-13: הפרק האחרון (1984) • יום שישי ה-13 חלק 5: התחלה חדשה (1985) • יום שישי ה-13 חלק 6: ג'ייסון חי (1986) • יום שישי ה-13 חלק 7: הדם החדש (1988) • יום שישי ה-13 חלק 8: ג'ייסון לוקח את מנהטן (1989) • ג'ייסון הולך לגיהנום: יום שישי האחרון (1993) • ג'ייסון אקס (2002) • פרדי נגד ג'ייסון (2003) • יום שישי ה-13 (2009) |  |
| יוצרים ושחקנים | בטסי פאלמר • ארי להמן • סטיב מיינר • ויקטור מילר • איימי סטיל • אדריאן קינג • קיין הודר • קן קירזינגר • טד וויט • קורי פלדמן • פולה שו • ננה ויסיטור • וורינגטון ג'ילט • סטיב דסקאביץ • טום מורגה • סי. ג'יי. גרהאם • דרק מירס |  |
| דמויות | ג'ייסון וורהיס |  |
| סיוט ברחוב אלם |
| --- | --- | --- |
| סרטים | סיוט ברחוב אלם (1984) • סיוט ברחוב אלם 2: נקמתו של פרדי (1985) • סיוט ברחוב אלם 3: לוחמי החלומות (1987) • סיוט ברחוב אלם 4: אדון החלומות (1988) • סיוט ברחוב אלם 5: ילד החלומות (1989) • פרדי מת: הסיוט האחרון (1991) • הסיוט החדש של וס קרייבן (1994) • פרדי נגד ג'ייסון (2003) • סיוט ברחוב אלם (2010) |  |
| יוצרים ושחקנים | רוברט אנגלונד • טום ארנולד • פטרישה ארקט • רוני בלקלי • רוזאן בר • קלנסי בראון • ז'ה ז'ה גאבור • ג'וני דפ • ג'קי ארל היילי • קלן לוץ • רוני מארה • ג'ון סקסון • לורנס פישבורן • קייטי קסידי • אליס קופר • וס קרייבן • קלי רולנד • ג'ייסון ריטר |  |
| דמויות | פרדי קרוגר |  |
פרנצ'סקו דוראנטה

| --- | --- |

 לידה:  31 במרץ 1684 פראטאמג'ורה, איטליה 
 פטירה:  30 בספטמבר 1755 (בגיל 71) נאפולי, ממלכת נאפולי 
 מוקד פעילות:  איטליה 
 זרם:  המוזיקה הקלאסית בתקופת הבארוק 
 סוגה:  אופרה 
 שפה מועדפת:  איטלקית 
 www.duranteproject.com
 פרופיל ב-IMDb
 
פרנצ'סקו דוראנטה (באיטלקית: Francesco Durante; ‏31 במרץ 1684 - 30 בספטמבר 1755) היה מלחין איטלקי.
חייו

דוראנטה נולד בפראטאמאג'ורה, בממלכת שתי הסיציליות ובגיל צעיר נכנס לקונסרבטוריו דאי פוברי די ג'זו כריסטו בנאפולי, שם למד אצל גאטנו גרקו. בהמשך היה לתלמידו של אלסנדרו סקרלטי בקונסרבטוריו די סאנט'אונופריו. משערים שלמד גם אצל ברנרדו פאסקוויני וג'וזפה אוטאביו פיטוני ברומא, אבל אין ראיות מתועדות לכך. נאמר עליו, שהחליף את סקרלטי בשנת 1725 בסאנט'אונופריו ונשאר שם עד 1742, אז החליף את ניקולא פורפורה כראש הקונסרבטוריו די סנטה מריה די לורטו, גם הוא בנאפולי. במשרה זו כיהן במשך שלוש-עשרה שנים, עד למותו בנאפולי.
המוניטין שלו כמורה היו נכבדים ובין תלמידיו היו ניקולו יומלי, ג'ובאני פאיזיילו, פרגולזי, ניקולו פיצ'יני, ניקולא לוגרושינו ולאונרדו וינצ'י. כמורה עמד על הצורך בציות לחוקים ללא שיקול דעת, בניגוד לסקרלטי, שהתייחס לכל תלמידיו כפרטים, כל אחד לעצמו. אוסף של יצירות דוראנטה, שכמעט כולו מוזיקת קודש בלבד, נמסר על ידי סלוואג'י, אספן אמנות נאפוליטני, לספרייה של פריז. קטלוג אפשר למצוא ב-Fétis's Biographie universelle. גם בספריה הקיסרית בווינה שמור אוסף יקר-ערך של כתבי יד מאת דוראנטה. שני רקוויאם, מיסות אחדות (אחת מהן, יצירה מקורית ביותר, היא "המיסה הפסטורלית" לארבעה קולות) ו"קינות הנביא ירמיהו" הן בין היצירות החשובות ביותר שכתב לטקסטים דתיים.
העובדה שדוראנטה לא כתב מעולם לבימה הקנתה לו מוניטין מופרזים של מלחין מוזיקת קודש. למרות שהיה אחד ממלחיני הכנסייה המעולים של סגנונו ותקופתו, היום סבורים שהוא נופל בערכו הן מלאונרדו לאו והן מאלסנדרו סקרלטי ונראה שייסד של האסכולה הסנטימנטלית במוזיקה הכנסייתית של איטליה. סוג זה של מוזיקה אופייני לדוראנטה האיש: לא אינטלקטואל, אך אדוק בדתו ומאמין בלב שלם. האסה מחה כנגד הגדרת דוראנטה כגדול הבקיאים בהרמוניה באיטליה, תואר בו הכתיר את אלסנדרו סקרלטי.
פרקינס 4.182

פרקינס 4.182 (באנגלית: Perkins 4.182) היה מנוע דיזל, שנבנה על ידי מאזדה (טויו קוגיו) ברישיון מנועי פרקינס, והותאם לכלי רכב קלים רבים של מאזדה; בעיקר ואנים, טנדרים ומשאיות קלות. היא הייתה ידועה בשם סדרת HA מאזדה דיזל, וכונתה דגם 3000 ברכבים (3.0L).
גרסאות

הגרסה המוקדמת השתמשה במנוע של 31.75 מ"מ, עם הזרקת דלק עקיפה (אנ'), ויש לה מכסה מפח.
הגרסה המאוחרת משתמשת במנוע בגודל של 30 מ"מ עם הזרקת דלק ישירה, משתמשת במנוע דיזל, ויש לה מכסה מסגסוגת אלומיניום.
ראו גם

פרקינס 6.372
פרל קאר & טדי ג'ונסון

| --- | --- |
הצמד, 1962
הצמד, 1962
 מוקד פעילות:  בריטניה בריטניה
 סוגה:  מוזיקת שלאגר 
 שפה מועדפת:  אנגלית
 חברים
 פרל קר טדי ג'ונסון
 
פרל קר & טדי ג'ונסון (באנגלית: Pearl Carr & Teddy Johnson) היו צמד מוזיקלי בריטי, שפעל בעיקר בשלהי שנות ה-50 ובתחילת שנות ה-60 של המאה ה-20. הם ייצגו את הממלכה המאוחדת באירוויזיון 1959, עם השיר "Sing, Little Birdie" ("שירי, ציפור קטנה").
שנותיהם הראשונות

קר נולדה ב-2 בנובמבר 1921 בעיר אקסמות', וג'ונסון נולד ב-4 בספטמבר 1919 בסורביסטון. לפני שנישאו זה לזה, הם עבדו בתחום הזמר המקומי; קאר הייתה סולנית של להקת "Keynotes".‏ בשנת 1955 הוציאה לאור עם דייב קינג את השירים "Memories Are Made of This" ו-"You Can't Be True To Two", שהגיעו למקום החמישי וה-11 במצעד הסינגלים הבריטי בהתאמה. ג'ונסון היה זמר וקומיקאי, שהופיע בקביעות בתוכנית הרדיו של ברנדר בריידן Bedtime With Braden.‏ בתחילת שנות ה-50 הקים להקה משלו. במרוצת השנים נכנסו כמה משירי הלהקה, דוגמת "Beloved, Be Faithful",‏ "Bridge of Sighs",‏ "Love's Roundabout",‏ "Domino" ו-"Tennessee Waltz", למצעד הסינגלים הבריטי. בנוסף, הוא הנחה את תוכנית הרדיו של BBC,‏ "All Time Greats".
קריירה

קאר וג'ונסון נישאו בשנת 1955, למשך 63 שנים. הם הופיעו לעיתים קרובות בתוכניות בידור של רשות השידור הבריטית, דוגמת The Winifred Atwell Show,‏ Big Night Out,‏ Two of a kind ו-Sunday night at the London Palladium. בנוסף, הם הופיעו בקביעות בתוכנית הטלוויזיה לילדים Crackerjack! עם איימון אנדרוז ורוני קורבט.
ב-2 בפברואר 1959 התמודדו בחצי הגמר הראשון של הקדם הבריטי לאירוויזיון 1959, שעתיד היה להתקיים בקאן, צרפת. מתוך שישה משתתפים, הצמד נמנה בין שלושת האומנים שעלו לגמר הקדם. בערב הגמר, שהתקיים ב-7 בפברואר, הוכרזו פרל קאר וטדי ג'ונסון כזוכים, עם השיר "Sing, Little Birdie". ב-11 במרץ אותה השנה הופיעו השניים על בימת תחרות הזמר של האירוויזיון. הם שובצו במקום העשירי בסדר ההופעות, לפני בלגיה ואחרי אוסטריה. עם סיום ספירת הקולות הוכרזה טדי סחולטן ההולנדית כזוכה עם 21 נקודות. קאר וג'ונסון הגיעו למקום השני עם 16 נקודות. לאחר התחרות הגיע שירם לתחרות למקום ה-12 במצעד הסינגלים הבריטי.
בשנת 1960 ניסה הצמד לייצג את הממלכה המאוחדת שוב באירוויזיון 1960, ושלחו שני שירים לקדם, "Pickin' Petals" ו-"When The Tide Turns". הם הגיעו לגמר הקדם עם השיר "When The Tide Turns", שם התחרו מול אחיו של ג'ונסון, בריאן. על-אף שסוכניות ההימורים קבעו כי הצמד יזכה בקדם שוב, בריאן הגיע למקום הראשון, וזכה לייצג את המדינה באירוויזיון. באותה מהדורה, הגיע למקום השני עם השיר "Looking High, High, High" ("תסתכל גבוה, גבוה, גבוה"). קאר וג'ונסון הוציאו לאור סינגל נוסף בשנת 1961 בשם "How Wonderful to Know", שהגיע למקום ה-23 במצעד הסינגלים המקומי.
הצמד המשיך להופיע בעונות הקיץ ברחבי הממלכה. בשנת 1990 החליטו ג'ונסון וקאר לפרוש מהקריירה המוזיקלית. זמן קצר לאחר מכן חברת התקליטים EMI הוציאה לאור אלבום אוסף בשם The Magic of Pearl Carr and Teddy Johnson. באותה השנה הם קיבלו פרס מפעל חיים מטעם איגוד תעשיית ההקלטות הבריטי.
בערוב ימיהם

לאחר פרישתם עבר הזוג לברינסוורת'. בשנת 2018 ג'ונסון הופיע בקטע קצר ב-"Morecambe and Wise". הוא נפטר ב-6 ביוני אותה השנה, בגיל 98. קאר נפטרה ב-16 בפברואר 2020 בגיל 98 גם כן.
הערות שוליים

1 2  Pearl Carr & Teddy Johnson – Music Biography, Credits and Discography. AllMusic. Retrieved 14 February 2013.
↑  Roberts, David (2006). British Hit Singles & Albums (19th ed.). London: Guinness World Records Limited. p. 302. ISBN 1-904994-10-5.
↑  "Pearl Carr". IMDb. נבדק ב-14 בפברואר 2013. {{cite web}}:  (עזרה)
↑  Eurovision 1959 Results: Voting & Points
↑  Roberts, David (2006). British Hit Singles & Albums (19th ed.). London: Guinness World Records Limited. p. 95. ISBN 1-904994-10-5.
↑  "Teddy Johnson (United Kingdom 1959) passed away at age 98 – Eurovision Song Contest Lisbon 2018". Eurovision Song Contest. נבדק ב-7 ביוני 2018. {{cite web}}:  (עזרה)
| --- | --- |
בקרת זהויות :  MusicBrainz: 7dca2284-d0b1-4d33-bd12-804c9a070032
פרנצ'סקו גוארדי

| --- | --- |

 לידה:  5 באוקטובר 1712 ונציה, הרפובליקה של ונציה 
 פטירה:  1 בינואר 1793 (בגיל 80) ונציה, הרפובליקה של ונציה 
 תחום יצירה:  ציור 
 זרם באמנות:  רוקוקו 
 הושפע על ידי:  Michele Marieschi 
 יצירות ידועות:  A Regatta on the Grand Canal with the Rialto Bridge in Venice, Landscape with a Quay and Ships on a Lake, The Doge Alvise IV. Mocenigo on the Bucentaur near the Riva di Sant'Elena 
 צאצאים:  Giacomo Guardi 
 
פרנצ'סקו גוארדי (באיטלקית: Francesco Lazzaro Guardi;‏ 5 באוקטובר 1712 – 1 בינואר 1793) היה צייר ונציאני בסגנון הודוטה, אשר השתייך לאסכולת הציור הוונציאני.
ביוגרפיה

נולד בוונציה למשפחה מהאצולה הנמוכה אשר מקורה בטרנטו. אביו, דומניקו, וכן שני אחיו ניקולו וג'יאן אנטוניו (אנ') היו שניהם גם ציירים. בשנת 1719 אחותו, מאריה, נישאה לצייר המפורסם ג'ובאני בטיסטה טייפולו.
בשנת 1735 גוארדי החל לצייר בבית המלאכה של הצייר מיקלה מאריאסקי (אנ'), שם נשאר עד שנת 1743. משנת 1738 הכין מספר יצירות בעבור העיירה ויגו דה פאסה (אנ') בטרנטו.
בשנת 1757 נישא למאריה, ביתו של הצייר מטאו פאגאני (Matteo Pagani).
פעולות טרור בנתניה

ערך זה מונה רשימת פיגועי טרור שהתרחשו בנתניה במסגרת הסכסוך הישראלי-פלסטיני.
פעולות הטרור > 1977

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 25 באוגוסט | מטען חבלה | 0 | 3 |  | 3 ישראלים בהם 2 ילדים נפצעו ממטען חבלה שהוסתר בפח אשפה בנתניה. |
| 29 בדצמבר | מטען חבלה | 2 | ? | ? | 2 יהודים תושבי נתניה נרצחו כתוצאה מפיצוץ מטען חבלה בפיגוע בעיר. |
פעולות הטרור > 1979

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 28 בינואר | פיגוע דקירה | 3 | 34 | מחבל מיהודה ושומרון | הפיגוע בשוק נתניה: פיגוע תופת שהתרחש ביום ראשון כ"ט בטבת ה'תשל"ט 28 בינואר 1979 בשוק נתניה. בפיגוע נרצחו 3 יהודים תושבי נתניה ונפצעו 34. |
פעולות הטרור > 1993

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 14 ביוני | פיגוע דקירה | 1 | 0 |  | ישראל טננבאום עבד כשומר לילה במלון סירונית בעיר ונרצח על ידי מחבל בזמן עבודתו. |
| 24 בנובמבר | פיגוע דקירה | 1 | 0 |  | פועל ערבי, שעבד בחנות ליד בית כנסת בנתניה, חיכה לקורבנו משה מוריס אדרי בתואנה ששכח בגדים במחסן. הם נכנסו, ובזמן שמשה הכין קפה העובד תקע סכין בגבו. למרות גילו ומחלתו, משה ניהל מאבק רציני על חייו ופצע את המחבל בכוס ששבר, אך הוא מת מפצעיו. |
פעולות הטרור > 1999

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 8 בנובמבר | מטען חבלה | 0 | 27 | ? | 3 מטעני חבלה התפוצצו בצומת הרחובות הרצל ורחוב שער הגיא, 27 איש נפצעו. |
פעולות הטרור > 2001

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 1 בינואר | מכונית תופת | 0 | 60 | חמאס | 60 איש נפצעו באוטובוס כתוצאה ממכונית תופת שהתפוצצה לידו, הפיגוע בוצע על ידי ארגון הטרור חמאס שלקח עליו אחריות. |
| 4 במרץ | פיגוע התאבדות | 3 | 60 | חמאס | הפיגוע בנתניה: בצומת הרחובות הרצל ושוהם בנתניה. שלושה בני אדם נרצחו בפיגוע ולמעלה מ־60 נפצעו. היה זה פיגוע ההתאבדות הראשון באינתיפאדה השנייה בו נרצחו ישראלים. |
| 18 במאי | פיגוע התאבדות | 5 | 100+ | חמאס | הפיגוע בקניון השרון: ביום שישי, 18 במאי 2001, מחבל מתאבד הלובש ג'קט כחול ארוך, שמתחתיו הוחבאה חגורת נפץ שחוברה לגופו, הגיע לעמדת הבידוק הביטחוני בקניון השרון, שם מאבטחים מנעו ממנו מלהיכנס; המחבל פוצץ עצמו בכניסה, בפיצוץ נהרגו 5 ונפצעו מעל מאה. חמאס לקח אחריות לפיגוע. ערבי ישראלי מחדרה שהסיע את המחבל הורשע ברצח |
| 30 במאי | מכונית תופת | 0 | 8 | חמאס | 8 ישראלים בהם מספר ילדים נפצעו בכניסה לבית ספר בעיר כתוצאה מפיצוץ מכונית תופת. |
פעולות הטרור > 2002

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 9 במרץ | פיגוע ירי | 2 | 50 | גדודי חללי אל-אקצא | הפיגוע בטיילת בנתניה: פיגוע ירי שאירע במוצאי שבת, כ"ו אדר ה'תשס"ב, 9 במרץ 2002 בטיילת בנתניה. בפיגוע נהרג ישראל יחיא בן ה-27, והתינוקת אביה מלכה בת ה-9 חודשים, ומעל 50 נפצעו, מהם כמה פצועים קשה. הפיגוע הוא אחד מפיגועי מרץ השחור של האינתיפאדה השנייה, שהובילו למבצע חומת מגן. |
| 27 במרץ | פיגוע התאבדות | 30 | 160 | חמאס | הפיגוע במלון פארק: הפיגוע במלון פארק, הידוע גם כטבח ליל הסדר, היה פיגוע בשליחות החמאס שבוצע במלון פארק בנתניה בליל הסדר תשס"ב, 27 במרץ 2002. בפיגוע נרצחו 30 ישראלים ונפצעו 160. זהו אחד הפיגועים הקשים ביותר בהיסטוריה של מדינת ישראל, והפיגוע הקטלני ביותר שאירע בתקופת האינתיפאדה השנייה. |
| 19 במאי | פיגוע התאבדות | 3 | 56 | החזית העממית לשחרור פלסטין חמאס | הפיגוע בשוק בנתניה: פיגוע התאבדות שאירע ב-19 במאי 2002 בכניסה לשוק נתניה. בפיגוע נהרגו 3 אזרחים ישראלים ונפצעו כ-56. |
פעולות הטרור > 2005

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 12 ביולי | פיגוע התאבדות | 5 | 90 | הג'יהאד האסלאמי הפלסטיני | הפיגוע השני בקניון השרון: פיגוע התאבדות שביצע מחבל פלסטיני ב-12 ביולי 2005, בכניסה לקניון השרון שבנתניה. חמישה אזרחים ישראלים נהרגו בפיגוע ויותר מ-90 נפצעו. ארגון הג'יהאד האסלאמי נטל אחריות לפיגוע. |
| 5 בדצמבר | פיגוע התאבדות | 5 | 40 | הג'יהאד האסלאמי הפלסטיני | הפיגוע השלישי בקניון השרון: פיגוע התאבדות שביצע מחבל פלסטיני ב-5 בדצמבר 2005, בכניסה לקניון השרון שבנתניה. חמישה בני אדם נהרגו בפיגוע ויותר מ-40 נפצעו. ארגון הג'יהאד האסלאמי נטל אחריות לפיגוע. |